CELEX: 
Language: sl
Date: 2020-01-13 00:00:00
Title: DELEGIRANA UREDBA KOMISIJE (EU) …/… o spremembi Priloge II k Uredbi (EU) 2018/848 Evropskega parlamenta in Sveta v zvezi z nekaterimi podrobnimi pravili pridelave za ekološke proizvode

EVROPSKA
                             KOMISIJA

                                                     Bruselj, 13.1.2020
                                                     C(2020) 51 final

                       DELEGIRANA UREDBA KOMISIJE (EU) …/…

                                       z dne 13.1.2020

     o spremembi Priloge II k Uredbi (EU) 2018/848 Evropskega parlamenta in Sveta v zvezi
               z nekaterimi podrobnimi pravili pridelave za ekološke proizvode

                                    (Besedilo velja za EGP)

SL                                                                                          SL
 ---pagebreak---                               OBRAZLOŽITVENI MEMORANDUM

     1.      OZADJE DELEGIRANEGA AKTA
     Po sprejetju nove uredbe o ekološki pridelavi, ki se bo začela uporabljati 1. januarja 2021, je
     treba sprejeti delegirano uredbo o spremembi Uredbe (EU) 2018/848 o podrobnih pravilih za
     proizvodnjo ekoloških proizvodov v zvezi s kalečimi semeni, hranjenjem čebeljih družin in
     krmljenjem mesojedih živali iz akvakulture ter gojenjem nedoraslih organizmov iz
     akvakulture. Pridelovalcem mora biti zagotovljena pravna varnost glede novih pravil, ki se
     bodo uporabljala za te različne kategorije proizvodov, države članice EU pa morajo imeti
     dovolj časa za vključitev teh novih pravil v svojo nacionalno zakonodajo.

     2.      POSVETOVANJA PRED SPREJETJEM AKTA
     O aktu se je temeljito razpravljalo z državami članicami v skupini strokovnjakov za ekološko
     pridelavo ter z glavnimi organizacijami, ki predstavljajo ekološki sektor, in sicer IFOAM,
     COPA-COGECA in EOCC. Pri pripravi teh pravil je DG AGRI tesno sodeloval z drugimi
     generalnimi direktorati na področju njihovega posebnega strokovnega znanja. Partnerice STO
     so bile o tem obveščene in opravljeno je bilo splošno javno posvetovanje. Po splošnem
     javnem posvetovanju je bil akt spremenjen, da se pojasni, da kaleča semena zajemajo
     „kalčke“, „poganjke“ in „krešo“.

     3.      PRAVNI ELEMENTI DELEGIRANEGA AKTA
     Ta delegirani akt določa dodatna pravila pridelave za različne kategorije proizvodov:
     nadaljnje podrobnosti in postopke gojenja za pridelavo kalečih semen, hranjenje čebeljih
     družin in krmo za mesojede živali iz akvakulture ter nadaljnje podrobne pogoje za gojenje
     nedoraslih živali.

SL                                                 1                                                   SL
 ---pagebreak---                            DELEGIRANA UREDBA KOMISIJE (EU) …/…

                                              z dne 13.1.2020

     o spremembi Priloge II k Uredbi (EU) 2018/848 Evropskega parlamenta in Sveta v zvezi
               z nekaterimi podrobnimi pravili pridelave za ekološke proizvode

                                           (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) št. 2018/848 Evropskega parlamenta in Sveta z dne 30. maja
     2018 o ekološki pridelavi in označevanju ekoloških proizvodov in razveljavitvi Uredbe Sveta
     (ES) št. 834/20071 ter zlasti člena 12(2)(e), člena 14(2)(c) ter člena 15(2)(a) in (d) Uredbe,
     ob upoštevanju naslednjega:
     (1)    V poglavju III Uredbe (EU) 2018/848 so določena splošna pravila pridelave za
            ekološke proizvode, medtem ko so podrobna pravila pridelave določena v Prilogi II k
            navedeni uredbi.
     (2)    Ker za proizvodnjo kalečih semen sejanci uporabljajo izključno rezerve v kalečih
            semenih in se neposredno zaužijejo kot živilo, bi morala biti semena, ki se uporabijo
            za proizvodnjo kalčkov, ekološko pridelana.
     (3)    Kar zadeva hranjenje čebeljih družin, bi možnost uporabe cvetnega prahu iz
            ekološkega čebelarstva lahko preprečila stradanje ličink, kadar je preživetje družine
            ogroženo zaradi podnebnih razmer. Za povečanje možnosti preživetja družine je
            primerno dovoliti, da se družine hranijo tudi z ekološko pridelanim cvetnim prahom.
     (4)    Kar zadeva zahteve o poreklu živali iz akvakulture, zlasti gojenje nedoraslih živali, so
            za gojenje ličink značilne tri faze: valitev iker in avtotrofna faza, v kateri se ličinke
            hranijo z rezervami iz svoje vrečice rumenjaka, heterotrofna faza, v kateri se ličinke
            hranijo s planktonom, in zadnja faza odstavitve s prehodom na nove režime hranjenja.
            Ker zadnja faza razvoja ličink privede do nedorasle oblike, bi bilo treba zagotoviti
            nove pogoje za gojenje nedoraslih živali, ki zajemajo najnovejše znanje v sektorju v
            skladu z ekološkimi načeli.
     (5)    Sedanja pravila o krmi za mesojede živali iz akvakulture vključujejo splošno
            količinsko omejitev krme rastlinskega izvora. Glede na to, da krmljenje, ki iz tega
            izhaja, ne zadovolji prehranskih potreb vseh vrst in na vseh stopnjah razvoja, bi bilo
            treba navedeno omejitev odpraviti.
     (6)    Prilogo II k Uredbi (EU) 2018/848 bi bilo zato treba ustrezno spremeniti.
     (7)    Zaradi jasnosti in pravne varnosti bi se morala ta uredba uporabljati od datuma začetka
            uporabe Uredbe (EU) 2018/848 –

     1
            UL L 150, 14.6.2018, str. 1.

SL                                                   2                                                  SL
 ---pagebreak---      SPREJELA NASLEDNJO UREDBO:

                                                Člen 1
     Priloga II k Uredbi (EU) 2018/848 se spremeni v skladu s Prilogo k tej uredbi.

                                                Člen 2
     Ta uredba začne veljati dvajseti dan po objavi v Uradnem listu Evropske unije.
     Uporablja se od 1. januarja 2021.

     Ta uredba je v celoti zavezujoča in se neposredno uporablja v vseh državah članicah.

     V Bruslju, 13.1.2020

                                                 Za Komisijo
                                                 Predsednica
                                                 Ursula von der LEYEN

SL                                                 3                                        SL
 ---documentbreak---                              EVROPSKA
                             KOMISIJA

                                                    Bruselj, 13.1.2020
                                                    C(2020) 51 final

                                                    ANNEX

                                         PRILOGA

                                              k

                        DELEGIRANI UREDBI KOMISIJE EU …/…
                                    z dne XXX

     o spremembi Priloge II k Uredbi (EU) 2018/848 Evropskega parlamenta in Sveta v zvezi
               z nekaterimi podrobnimi pravili pridelave za ekološke proizvode

SL                                                                                          SL
 ---pagebreak---                                                PRILOGA

     Priloga II k Uredbi (EU) 2018/848 se spremeni:
     (1)     v delu I se točka 1.3 nadomesti z naslednjim:
             „1.3 Z odstopanjem od točke 1.1 je dovoljena pridelava kalčkov, če so semena
                  ekološko pridelana, in pridelava glavic vitlofa, tudi z namakanjem v čisti
                  vodi.“;
     (2)     v točki 1.9.6.2 dela II se točka (b) nadomesti z naslednjim:
             „(b) čebelje družine se lahko hranijo le, če je preživetje družine ogroženo zaradi
                  vremenskih razmer. V teh primerih se čebelje družine hranijo z ekološko
                  pridelanim medom, ekološko pridelanim cvetnim prahom, ekološko pridelanim
                  sladkornim sirupom ali ekološko pridelanim sladkorjem.“.
     (3)     Del III se spremeni:
             (a)   v točki 3.1.2 se doda naslednja točka:
                   „3.1.2.3 Gojenje nedoraslih živali
                   Pri gojenju ličink vrst morskih rib se lahko uporabijo sistemi gojenja (po
                   možnosti „mezokozmos“ ali „velika količina gojenja“). Navedena sistema
                   izpolnjujeta naslednje zahteve:
                   (a)   začetna gostota staleža je pod 20 iker ali ličink na liter;
                   (b)   bazen za gojenje ličink ima prostornino najmanj 20 m3 ter
                   (c)   ličinke se hranijo z naravnim planktonom, ki se razvija v bazenu, ki se po
                         potrebi dopolni z zunaj proizvedenim fitoplanktonom ali
                         zooplanktonom.“;
             (b)   v točki 3.1.3.3 se točka (e) nadomesti z naslednjim:
                   „(e) ekološka posamična krmila rastlinskega ali živalskega izvora.“.

SL                                                  1                                                 SL